โพลของ ปชป. เผยอภิสิทธิ์คะแนนพุ่ง มีความซื่อสัตย์-มีความเป็นผู้นำ-เป็นคนตั้งใจทำงาน
ผลสำรรวจความนิยมของพรรคประชาธิปัตย์ระบุ ประชาชนเชื่อมั่นในตัวนายกรัฐมนตรีสูงขึ้น โดยเฉพาะเรื่องความซื่อสัตย์สุจริต ความเป็นผู้นำ และความตั้งใจในการทำงาน ในพื้นที่ภาคอีสาน ภาคเหนือ ประชาชนให้ความนิยมพรรคมากขึ้น ประชาชนตอบรับนโยบายพรรคหลายเรื่อง โดยจะรอจังหวะเพื่อไทยปล่อยแคมเปญหาเสียงก่อน จากนั้นพรรคจะปล่อยตาม รายงานวันนี้ (22 ก.พ.) ว่า รายงานข่าวจากพรรคประชาธิปัตย์ (ปชป.) แจ้งเมื่อวันที่ 21 กุมภาพันธ์ว่า นายกอร์ปศักดิ์ สภาวสุ ประธานคณะกรรมการยุทธศาสตร์และนโยบายเพื่อการเลือกตั้ง ปชป.ได้เรียกประชุมทีมโฆษก ปชป. ที่ ปชป.เมื่อบ่ายวันเดียวนี้ (21 กุมภาพันธ์) เพื่อเตรียมวางยุทธศาสตร์ในการเลือกตั้ง ทั้งนี้ นายกอร์ปศักดิ์ได้นำผลการสำรวจคะแนนความนิยม (โพล) ภายในของพรรคมาแจ้งให้ที่ประชุมรับทราบด้วย ว่า ประชาชนเชื่อมั่นในตัวนายอภิสิทธิ์ เวชชาชีวะ นายกรัฐมนตรี สูงขึ้น โดยเฉพาะในเรื่องความซื่อสัตย์สุจริต ความเป็นผู้นำ และความตั้งใจในการทำงาน ซึ่งจุดนี้จะส่งผลดีต่อคะแนนเลือกตั้ง ส.ส.ระบบบัญชีรายชื่อ นอกจากนี้ ยังพบว่าในพื้นที่ภาคอีสาน ประชาชนให้ความนิยม ปชป.มากขึ้น เช่นเดียวกับภาคเหนือที่กระแสนิยมดีขึ้นอย่างมากประชาชนให้การตอบรับนโยบายของพรรคหลายอย่าง อาทิ โครงการประกันรายได้พืชผลทางการเกษตร แต่มีนโยบายอื่นที่ยังไม่เข้าตาประชาชน จึงต้องมีการรณรงค์กันมากขึ้น สำหรับห้วงเวลาที่เหมาะสมในการปล่อยแคมเปญรณรงค์หาเสียงจะรอดูจังหวะการ ปล่อยแคมเปญของพรรคเพื่อไทย (พท.) ก่อน แหล่งข่าวอ้างคำพูดของนายกอร์ปศักดิ์
ผลสำรรวจความนิยมของพรรคประชาธิปัตย์ระบุ ประชาชนเชื่อมั่นในตัวนายกรัฐมนตรีสูงขึ้น โดยเฉพาะเรื่องความซื่อสัตย์สุจริต ความเป็นผู้นำ และความตั้งใจในการทำงาน ในพื้นที่ภาคอีสาน ภาคเหนือ
กอร์ปศักดิ์ สภาวสุ,การเลือกตั้ง,พรรคประชาธิปัตย์,อภิสิทธิ์ เวชชาชีวะ